Олі Уоткінз

Олівер Джордж Артур Уоткінз (; нар. ) — англійскі футбаліст, нападнік «Астан Віла» і нацыянальнай зборнай Англіі.

 Кар’ера 

 Клубная 
Уоткінз ёсць выхаванцам акадэміі «Эксэтэр Сіці». У складзе каманды і дэбютаваў у Другой лізе ў матчы сезона 2013—2014 гадоў супраць «Гартэлпул Юнайтэда». 8 снежня 2014 года нападнік на час арэнды далучыўся да нялігавага клуба «Уэстан-сьюпер-Мер», дзе цягам апошняй часткі сезону здолеў уключыць 10 галоў за 24 матчы. Па вяртанні з арэнды Уоткінзу было цяжка змагацца за месца ў складзе, у выніку чаго свой першы матч сезону згуляў у канцы кастрычніка, а ў пачатковым складзе першы раз з’явіўся 6 снежня на дэванскім дэрбі супраць клуба «Плімут Аргайл». Да сакавіка 2016 года ігрок, нарэшце, здабыў месца ў першай адзінаццатцы. Наступны сезон футбаліст быў адным з ключавых.

18 ліпеня 2017 года Уоткінз далучыўся да клуба з Чэмпіёншыпа «Брэнтфарда» паводле працоўнай угоды на чатыры гады«Brentford sign Ollie Watkins». Brentford F.C.. Паводле чутак за гэта падпісанне брэнтфардцы выклалі каля 1,8 мільёнаў фунтаў стэрлінгаў«Brentford agree £1.8m deal to sign Exeter striker Ollie Watkins». Sky Sports.. Свой першы гол у новай камандзе нападнік забіў 8 жніўня падчас іх матчу першага раўнду Кубка лігі супраць «Уімблдану». Праз два гады Уоткінз склаў новы кантракт з клубам, які меўся доўжыцца чатыры гады«Ollie Watkins signs long-term contract extension». Brentford F.C..

9 верасня 2020 года Уоткінз далучыўся да клуба Прэм’ер-лігі «Астан Вілы», склаўшы пяцігадовы кантракт«Villa announce Watkins signing». Aston Villa F.C.. Бірмінгемцы выдаткавалі 28 мільёнаў фунтаў стэрлінгаў«Confirmed: Aston Villa see off Tottenham challenge as £28m star completes transfer». Birmingham Mail.. «Эксэтэр Сіці» зарабіў на гэтым трансферы 4 мільёны фунтаў стэрлінгаў і яшчэ 750 тысяч фунтаў«Ollie Watkins: England goalscorer’s friends react to Euro 2024 win». BBC Sport.. 15 верасня згуляў у кашулі новага клуба ў матчы Кубка лігі, а праз шэсць дзён паклаў пачатак выступы ў найвышэйшай лізе Англіі ў матчы супраць «Шэфілд Юнайтэда». 4 кастрычніка ігрок тройчы ўключыў мячы ў браму «Ліверпулу» ў хатнім пераможным матчы, які скончыўся з лікам 7:2. 25 лютага 2023 года Уоткінз забіў гол у сваім пятым запар матчы Прэм’ер-лігі, стаўшы першым іграком «Астан Вілы», які здолеў дасягнуць такога паказчыка«Watkins on history-making five goals in five». Aston Villa F.C.. Сезон 2023—2024 гадоў англічанін скончыў з 19 галамі ў Прэм’ер-лізе на сваім рахунку.

 Міжнародная 
18 сакавіка 2021 года Уоткінз быў уключаны ў склад зборнай Англіі Гарэтам Саўтгейтам на адборачныя матчы да чэмпіянату свету 2022 года супраць зборных Сан-Марына, Албаніі і Польшчы«England squad: Ollie Watkins earns first England call-up; Jesse Lingard, Luke Shaw, John Stones all recalled». Sky Sports.. 25 сакавіка нападнік дэбютаваў у зборнай, выйшаўшы на замену ў другім тайме ў матчы супраць зборнай Сан-Марына на Уэмблі.

 Крыніцы 

 Спасылкі 




Катэгорыя:Асобы
Катэгорыя:Футбалісты Англіі
Катэгорыя:Ігракі зборнай Англіі па футболе
Катэгорыя:Ігракі ФК Эксэтэр Сіці
Катэгорыя:Ігракі ФК Уэстан-сьюпер-Мер
Катэгорыя:Ігракі ФК Брэнтфард
Катэгорыя:Ігракі ФК Астан Віла